། ང་ལས་ལྷག་པའི་ལམ་རྒྱུས་ཡོད་པ་ནི་དེ་ན་དཀའོ་གསུང་སྐད་དོ། །དེར་
རྒྱལ་བུས་དགེ་བསྙེན་ལ་ཁྱེད་འདིར་བཞུགས་ཤིག་ཅེས་གསུངས་ནས། དུས་དེ་ཉིད་དུ་རྒྱལ་
-146-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
པོ་དང་སློབ་དཔོན་གྱི་སྤྱན་སྔར་ཕྱིན་ནས། དེར་རྒྱལ་པོས་ཁོང་གཉིས་ལ་ཞུ་བ་བྱས་ཏེ། ཀྱེ་
རྒྱལ་པོ་དང་སློབ་དཔོན་ལགས། བདག་འཕགས་པ་སྤྱན་རས་གཟིགས་དབང་ཕྱུག་གི་སྤྱན་
སྔར་མཆི་བར་ཞུ་འཚལ་ཞུས་པས། ཡབ་རྒྱལ་པོ་དང་སློབ་དཔོན་གཉིས་ཀྱི་ཞལ་ནས་འདི་ཅི་
ཟེར་བ་ཡིན། ཁྱོད་གདོན་གྱིས་བརླབས་སམ།
རྣལ་འབྱོར་པ་གྲུབ་པ་བརྙེས་ནས་རང་རྒྱུད་ནང་
ནས་འབྱོངས་པའི་དུས་སུ་ཡི་དམ་ལྷའི་ཞལ་མཐོང་བ་ཡིན། དེ་མ་ཡིན་པའི་མིས་བལྟས་པའི་
སར་འཕགས་པ་གང་ནས་བྱོན་ཏེ། ཅི་ལ་བྱོན་གསུངས་ནས་བཞད་སྐད་དོ། །རྒྱལ་བུ་དེས་
རྒྱལ་པོ་དང་སློབ་དཔོན་གཉིས་ལ་ཞུས་པས། ངས་དིང་སང་རྡོ་རྗེ་གདན་དུ་ཕྱིན་པས་རྡོ་རྗེ་
གདན་བཞུགས་དགེ་བསྙེན་རྒན་པོ་ཞིག་ན་རེ། འཕགས་པའི་སྤྱན་སྔར་འགྲོ་བ་ཡིན། ངས་
སྔར་ཡང་ལན་མང་དུ་ཕྱིན། ང་ད་རེས་ཀྱང་འགྲོ་བ་ཡིན་ང་ལས་ལྷག་པའི་ལམ་རྒྱུས་ཤེས་པ་ནི
གཞན་མེད་དོ་ཟེར་ནས། ང་ལ་ཡང་བྲོད་པ་མང་པོ་འདིངས་ཤིང་གདའ་ཞེས་ཞུས་པས། རྒྱལ་
པོ་དང་སློབ་དཔོན་གཉིས་ཀྱི་ཞལ་ནས། འོ་ན་ཁྱོད་ད་ལྟ་སོང་ལ་དགེ་བསྙེན་རྒན་པོ་དེ་འདིར་
བོས་ལ་ཤོག་ཅིག། ངེད་ཀྱིས་ཁོ་ལ་འཕགས་པའི་ལོ་རྒྱུས་ཞིབ་ཏུ་བྲིའོ་གསུངས་པས། རྒྱལ་
བུས་གསུང་དེ་ལ་བརྟེན་ནས་རྡོ་རྗེ་གདན་ཏུ་བྱོན་ཏེ་དགེ་བསྙེན་དེ་ལ་ཁྱོད་ང་ལ་འཕགས་པའི་
སྤྱན་སྔར་འདོང་གསུངས་པས། ངས་རྒྱལ་པོ་དང་སློབ་དཔོན་ལ་ཞུས་པས་ཁོང་ཚོའི་ཞལ་ནས།
དགེ་བསྙེན་དེ་ངའི་རྩར་སྤྱན་དྲོངས་ལ་ཤོག་ཅིག་གསུངས་པས། གཤེགས་འཚལ་ཞེས་ཞུས་
ནས་རྒྱལ་པོ་དང་ཁོང་གཉིས་ཀྱི་ཐད་དུ་བསྐྱལ་ལོ། །དུས་དེ་ཉིད་དུ་རྒྱལ་པོ་དང་ཁོང་གཉིས་
ཀྱིས་དགེ་བསྙེན་ལ་བྲིས་ཏེ། ཁྱོད་ཀྱིས་ངེས་པར་འཕགས་པའི་ཞལ་མཐོང་ངམ། ངེས་པར་
འཕགས་པའི་ཞལ་མཐོང་ན། ད་ཁྱོད་སོང་ལ་འཕགས་པ་ཕོ་བྲང་དུ་སྤྱན་དྲོངས་ལ་ཤོག་ཅིག།
དེ་མ་ཡིན་ན་ཁྱོད་ལ་ཆད་པའི་ལས་སུ་འགྱུར་རོ་ཞེས་གསུངས་པས། ཡང་དགེ་བསྙེན་དེའི་
ཞལ་ནས་ད་འོ་ན་ཁྱེད་དེ་སྐད་གསུང་གི་གཏིང་ལ་ངས་ཞག་གསུམ་གྱི་ནངས་པར། འཕགས་
-147-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པ་སྤྱན་དྲངས་ལ་འོང་ངོ༌། །ཁྱོད་རང་བསུ་བའི་གྲབས་གྱིས་ཤིག། གསུངས་ནས་བཞུད་དོ། །དེ་
ནས་ཞག་གསུམ་ལོན་པའི་དུས་སུ་ནངས་པར་སྔ་དྲོ་རྒྱལ་པོ་དང་ཁོང་གཉིས་ཀྱི་སྤྱན་སྔར་དགེ་
བསྙེན་རྒན་པོ་དེས་བྱོན་ནས། དེའི་ཞལ་ནས། ཀྱེ་རྒྱལ་པོ་ཆེན་པོ་ལགས་ད་འཕགས་པ་ཡ་ཀི་
ན་བཞུགས་པས། ད་ཁྱོད་རང་ནང་དུ་གདན་འདྲེན་འཚལ་ལོ་གསུངས་ནས་ཁོང་བཞུད་དོ། །དེ་
ནས་རྒྱལ་པོ་དང་སློབ་དཔོན་གཡོག་དང་བཅས་པ་རྣམས་ཀྱིས་གདུགས་དང༌། རྒྱལ་མཚན་
དང༌། བ་དན་དང༌། ཆ་ལང་ལ་སོགས་པ་རོལ་མོའི་ཚོགས་དཔག་ཏུ་མེད་པ་ཁྱེར་ནས་འཕགས་
པ་ལ་བསུ་བ་ལ་བྱོན་པས། རྒྱལ་པོ་ཉིད་ཀྱི་ཕོ་བྲང་གི་མདུན་ན་མཁན་པོ་དང་བཟོ་བོས་མ་
བྱས་པའི་རིན་པོ་ཆེ་ལས་གྲུབ་པའི་གདན་ཁྲི་ངོ་མཚར་ཅན་ཞིག་གི་སྟེང་ན་འཕགས་པ་
བཞུགས་ནས་གདའ་སྐད། འཕགས་པའི་སྤྱན་སྔ་ན་མཁན་པོ་དང༌། བཟོ་བོས་མ་བྱས་པའི་
རང་བྱོན་དུ་བྱོན་པའི་རྡོ་བའི་མི་ཞིག་ཀྱང་གདའ་སྐད། དེ་ནས་ལྷ་སྔར་མེད་པའི་རང་བྱུང་དུ་བྱོན་
པའི་ངོ་མཚར་ཆེ་བ་གཞན་ཅིག་ཀྱང་གདའ་སྐད། རང་བྱུང་དུ་བྱོན་པའི་རྡོ་བའི་མི་དང་རང་བྱོན་
དུ་བྱོན་པའི་ལྷ་དེ་ལ་གྱད་སྟོབས་པོ་ཆེ་རྣམས་ཀྱིས་བཏེགས་ཀྱང་མ་ཐེགས་སྐད། འཕགས་པ་
དེ་ན་བཞུགས་པ་དང་རང་བྱུང་གི་ལྷ་དང་། རང་བྱུང་གི་མི་དང་། རྟེན་དེ་རྣམས་ལ་རྒྱལ་པོ་དང་
སློབ་དཔོན་གཉིས་ཀྱིས་གཙུག་ལག་ཆེན་པོ་ཞིག་བཞེངས་ནས་བཞུགས་སུ་གསོལ་ཏེ། དེ་ནི་
རང་བྱུང་གི་གཙུག་ལག་ཁང་ཞེས་བྱ་བའམ། རང་བྱུང་གི་ལྷ་ཁང་ཞེས་གྲགས་སོ། །
དེར་འཕགས་པའི་ཐད་ན་བཞུགས་པའི་རང་བྱུང་གི་ལྷ་དེས་དུས་ནངས་མ་ཞིག། རྡོའི་
མི་དེ་ལ་ཆོས་བཤད་པས་དེའི་དུས་སུ་རུས་སྦལ་ཞིག་ཀྱང་ཉན་དུ་བྱུང་བས་ཆོས་ཐམས་ཅད་
དེས་ཐོས་ཏེ་གཏན་ལ་ཕབ་བོ། །དེ་ཡང་རུས་སྦལ་དེའི་སྤྱོད་ལམ་མཛད་སྤྱོད་ལ། རྒྱལ་པོའི་
བཙུན་མོས་གོ་བ་ཞིག་སྐྱེས་ཏེ། ཉམས་སུ་མྱོང་བས་ཉམས་དང་རྟོགས་པ་ཕྱོགས་མེད་ནས་
སྐྱེས་སྐད། བཙུན་མོའི་ཉམས་དང་རྟོགས་པ་དེ་དང་པོ་ནང་ན་ཡོད་པའི་བཙོན་ཅིག་ལ་བརྗོད་
-148-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
པས་དོང་དུ་བཙོན་དེ་ལ་ཉམས་འཛིན་མེད་དུ་སྐྱེས་སྐད། རྟོགས་པ་ཕྱོགས་མེད་དུ་རལ་ནས་
སྣང་བ་ལས་གྲོལ་བ་ཞིག་བྱུང་ངོ༌།
།དེའི་དུས་སུ་འཕགས་པའི་ཐུགས་རྗེ་དང་བྱིན་རླབས་
ཀྱིས། རྒྱལ་པོ་དཔོན་གཡོག་འཁོར་དང་བཅས་པ་རྣམས་མཁའ་སྤྱོད་དུ་གཤེགས་སོ།
།དེའི་
དུས་སུ་འཕགས་པས་ཁོང་ཉིད་ལ་ལུང་བསྟན་ཏེ། ཀྱེ་ཁྱོད་པཎྜི་ཏའི་ཆ་འདི་ཞོག་ལ། རྣལ་
འབྱོར་པ་སྤྱོད་པའི་ཆ་ལུགས་སུ་བགྱིས་ལ། འདི་ནས་རྒྱ་གར་ཤར་ཕྱོགས་ཀྱི་རྒྱལ་ཁམས་སུ་
སོང་ལ་འགྲོ་བ་སེམས་ཅན་གྱི་དོན་གྱིས་ཤིག་པས་ལུང་བསྟན། བཀས་གནང་ངོ༌། །དེ་ནས་
ཁོང་གིས་འཕགས་པའི་གསུང་ལ་བརྟེན་ནས་རྣལ་འབྱོར་སྤྱོད་པའི་ཆ་ལུགས་སུ་མཛད་ནས།
རྒྱ་གར་ཤར་ཕྱོགས་ཀྱི་རྒྱལ་ཁམས་སུ་བྱོན་པ་དང་། གྲོང་ཁྱེར་དེའི་སྒོ་དྲུང་ན་མི་མང་པོ་འདུག་
སྟེ། མི་རྣམས་ན་རེ། ལྷོ་ཕྱོགས་ཀྱི་རྒྱུད་ན་མུ་སྟེགས་ཀྱི་བསྟན་པ་དར་བས། དེ་ནས་དབང་ཕྱུག་
ཆེན་པོའི་ལྷ་རྟེན་ཅིག་ཡོད་པ་ལ་དེ་ལ་ལོ་རེ་ལ་མ་ཧེ་ཁྲི་ཕྲག་རེ་བསད་ནས་ལྷ་དེ་ལ་མཆོད་པ་
ཡོད་བྱ་བ་གླེང་གིན་འདུག་པ་ཐོས། རྣལ་འབྱོར་པ་དེས་འདུལ་བའི་དོན་ལ་དགོངས་ནས་ལྷོ་
ཕྱོགས་སུ་ཕྱིན་པས། དེ་ན་མུ་སྟེགས་ཀྱི་རྒྱལ་པོ་ཆེན་པོ་ཞིག་འདུག་སྟེ། རྒྱལ་པོ་དེ་ལ་རྣལ་
འབྱོར་པས་སྙན་ངག་གི་བསྟོད་པ་མང་པོ་བྱས་ཏེ། གྲགས་པར་བསྟོད་པས་དེ་ལ་རྒྱལ་པོ་མགུ་
ནས་རྒྱལ་པོ་དེས་རལ་པ་ཅན་ལྔ་བརྒྱའི་དཔོན་དུ་རྣལ་འབྱོར་པ་དེ་ཕྱུང་ངོ༌། །དེའི་དུས་ན་རྣལ་
འབྱོར་པས་དབང་ཕྱུག་ཆེན་པོའི་ལྷ་ལ་ཕྱག་མ་བྱས་པར་བསྡད་པས། དེའི་དུས་སུ་རལ་པ་
ཅན་རྣམས་ཀྱི་རྒྱལ་པོའི་སྤྱན་སྔར་ཕྱིན་ནས། ཀྱེ་རྒྱལ་པོ་ཆེན་པོ་ལགས། འོ་སྐོལ་གྱི་རྣལ་
འབྱོར་པ་དེ་ནི་ནང་པ་སངས་རྒྱས་པའི་རྣལ་འབྱོར་པར་འདུག་པས། འདིར་གཞུག་ཏུ་མི་བཏུབ་
ང་ར་གདའོ་ཞེས་རྒྱལ་པོའི་སྙན་དུ་བསྒྲགས་པས། རྒྱལ་པོ་དེའི་ཞལ་ནས་ངས་གང་ཡིན་བརྟག་
གོ་གསུངས་ནས་རྒྱལ་པོ་ཆེན་པོ་དེས་ནང་མ་ཞིག་ཁོང་རང་གི་མཆོད་གནས་རྣམས་སྟོན་མོ་
ཞིག་ལ་སྤྱན་དྲངས་ཏེ། རྒྱལ་པོས་ངའི་ལྷ་ལ་ཕྱག་གྱིས་ཤིག། ཅེས་གསུངས་པས་དེར་རལ་པ་
-149-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅན་ལྔ་བརྒྱས་ཕྱག་བྱས་སོ། །དེའི་དུས་སུ་རྣལ་འབྱོར་པས་ཕྱག་མ་བྱས་པར་བརྒྱད་སྟོང་པའི་
པོ་ཏི་ཞིག་འདུག་པ་ལ་ཕྱག་བྱས་པས། རྒྱལ་པོ་དེའི་ཞལ་ནས། ཀྱེ་རྣལ་འབྱོར་པ་ངའི་ལྷ་ལ་
ཕྱག་གྱིས་གསུངས་པས། རྣལ་འབྱོར་པ་དེས་ཁྱེད་ཀྱི་ལྷས་ངའི་ཕྱག་མི་ཐུབ་བོ། །གསུངས་
པས། རྒྱལ་པོའི་ཞལ་ནས་འོ་ངའི་ལྷ་འདི་འདོད་པའི་ཁམས་ན་དབང་ཆེ་བ་ཡིན་ནོ། །མི་ཐུབ་པ་
ཅི་སྟེ་ཟེར་ནས་དྲག་ཏུ་སྨྲའོ། །རྣལ་འབྱོར་པས་ཀྱང་རྒྱལ་པོ་སྡིག་ཅན་གྱིས་ང་ལ་དབང་མེད་
པས་ལྷ་ཁྱོད་བཟོད་པར་གསོལ་ཅིག་གསུངས་ནས་ལྷ་དེ་ལ་ཕྱག་བྱས་པས་དབང་ཕྱུག་ཆེན་
པོའི་ལྷ་ཚལ་པ་བཞིར་གས་སོ། །དེར་རྒྱལ་པོས་རྣལ་འབྱོར་པ་དེའི་ཞབས་ལ་སྤྱི་བོས་
གཏུགས་ཏེ་ཕྱག་བྱས་གསོལ་བ་བཏབ་བཟོད་གསོལ་མང་དུ་བྱས་ནས། ཀྱེ་ལགས། བདག་
དང་ཁྱེད་ཀྱི་ཞབས་ལ་འཇུའོ་གསུངས་པས། དུས་དེ་ཉིད་དུ་རྣལ་འབྱོར་པས་ཁོང་གི་ལྷ་གས་
པ་དེ་བསྡུས་ནས་ལྷ་དེའི་སྤྱི་བོར་འཕགས་པ་སྤྱན་རས་གཟིགས་ཀྱི་སྐུ་ཞིག་བཞུགས་སུ་
གསོལ་ལོ། །ད་འཕགས་པའི་སྐུ་འདི་བཞུགས་སུ་མ་གསོལ་ན་ཁྱེད་ཀྱི་ལྷ་འདི་འཇིག་པར་
འགྱུར་རོ་གསུངས་ནས། དབུ་སྟེགས་རྣམས་ཀྱི་ལྷ་ལ་མཆོད་སྦྱིན་བྱེད་པའི་དུས་སུ་སྲོག་བཅད་
པའི་མཆོད་སྦྱིན་དེ་མི་བྱེད་པར། དཀར་ཆོས་ལ་བརྟེན་པའི་མཆོད་སྦྱིན་གྱིས་ཤིག། དེ་མ་བྱས་
ན་ལྷ་ཐམས་ཅད་འཇིག་པར་འགྱུར་རོ་ཞེས་གསུངས་པས། དེར་ཁོང་གིས་ཀྱང་དེ་བཞིན་བྱེད་
པར་དམ་བཅས་སོ། །དེར་རྣལ་འབྱོར་པ་དེས་ལྷ་གཞན་རྣམས་ཀྱང་བཀས་ཀྱི་དོགས་ནས།
དུས་དེ་ཉིད་དུ་ལྷོ་ཕྱོགས་ཀྱི་མུ་སྟེགས་ཐམས་ཅད་ཀྱིས་དབང་ཕྱུག་ཆེན་པོའི་ལྷ་དེ་རྣམས་ཀྱི་སྤྱི་
བོར་ཡང་ཐུགས་རྗེ་ཆེན་པོ་རེ་རེ་བཞུགས་སུ་གསོལ་ལོ། །དེའི་དུས་སུ་རྣལ་འབྱོར་པ་དེས་རྒྱ་
གར་ལྷོ་ནུབ་ཐམས་ཅད་དུ་བྱོན་ནས། མུ་སྟེགས་ཀྱི་གནས་ཐམས་ཅད་བསྐོར་ཏེ་མུ་སྟེགས་ཀྱི་
སྡེ་པ་ཐམས་ཅད་བཏུལ་ནས། དེའི་མཆོད་སྦྱིན་ཐམས་ཅད་ཀྱང་དཀར་ཆོས་སུ་བསྒྱུར་རོ། །དེར
རྒྱ་གར་ལྷོ་དང་ནུབ་ཀྱི་བསྟན་པ་བཟུང་སྟེ་ལམ་ལོག་པ་ལ་ཞུགས་པ་ཐམས་ཅད་ཡང་དག་པའི་
-150-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ལམ་ལ་བཀོད་དོ། །ཐེག་པ་ཆུང་ངུ་པ་རྣམས་ཐེག་པ་ཆེན་པོའི་དོན་དང་ལྡན་པར་བྱས་སོ། །བློ་
སྨན་པ་རྣམས་བློ་དང་ཤེས་རབ་དང་ལྡན་པར་བྱས་སོ།
།དེའི་དུས་སུ་ཉམས་སུ་མྱོང་བའི་
མགུར་མང་པོ་ཡར་བཞེས་སོ། །ཉམས་སུ་མྱོང་བའི་བསྟན་བཅོས་མང་པོ་ཡང་མཛད་དོ། །དེ་
ནས་རྒྱ་གར་ལྷོ་ཕྱོགས་སུ་བྱོན་ནས་ཤར་ཕྱོགས་ཀྱི་དུར་ཁྲོད་དུ་བྱོན་ཏེ། ལུས་ངག་ཡིད་གསུམ་
གྱིས་ཕྱི་ནང་བར་གསུམ་དུ་གཏན་ལ་ཕབ་པའོ། །
དེའི་དུས་སུ་གྲོང་ཀུན་ཏུ་ཐོས་ཏེ་དུར་ཁྲོད་ཀྱི་རྣལ་འབྱོར་པ་སྤྱོད་པ་ཆེན་པོར་གྲགས་
སོ། །ཤར་ཕྱོགས་ཀྱི་མི་ཙམ་འདུས་ཏེ་ཆོས་ཞུ་བ་དང༌། བྱིན་རླབས་ཞུ་དང༌། དབང་ཞུ་བ་དང༌།
གདམས་པ་ཞུ་བ་མང་དུ་བྱུང་ངོ༌། །དུས་དེ་ཉིད་ན་རྣལ་འབྱོར་པ་དུར་ཁྲོད་པ་ཆེན་པོར་གྲགས་
སོ། །དེའི་དུས་སུ་རྣལ་འབྱོར་པ་ཆེན་པོ་དེས་རྒྱ་གར་ཤར་ཕྱོགས་ཀྱི་བསྟན་པ་དར་ཞིང་རྒྱས་
པར་མཛད་དོ། །དེ་ནས་ཡི་དམ་མཁའ་འགྲོ་མང་པོའི་ལུང་བསྟན་བཀས་གནང་བ་མང་པོ་
བྱིན། དེ་ཉིད་དུ་འཕགས་པ་སྤྱན་རས་གཟིགས་དང་། འཕགས་པ་འཇམ་དཔལ་གྱིས་འགྲོ་
བའི་དོན་གྱིས་ཤིག་པར་ལུང་བསྟན་བཀའ་རྒྱ་གནང་ངོ་། །སྐྱེ་བ་སྔ་མའམ། སྐུ་ཚེ་དེ་ཉིད་ལ་
ཇི་ལྟར་མཛད་པ་རྣམས། སྐྱེ་བ་འདིའི་ཐུགས་ལ་མངའ་སྐད་དོ། །རྣལ་འབྱོར་མ་ཡི་བྱིན་
རླབས་ཁྱོད། །བུམ་པའི་ནང་ན་མར་མེ་བཞིན། །ཤེས་བྱ་ཀུན་ལ་ཐོགས་མེད་ཀྱང༌། །སྐབས་
སུ་གླེན་པའི་བརྟུལ་ཞུགས་ཅན། །ཉི་མའི་དཀྱིལ་འཁོར་ཤར་བ་ཡི། །མི་ཤེལ་རང་ལ་མེ་
འབྱུང་ལྟར། །ཡི་དམ་གནང་བ་ཐོབ་པ་ཡིས། །ཤེས་བྱ་ཐམས་ཅད་རང་གིས་མཁྱེན། །པཎ་
ཆེན་འགྲོ་བ་འདྲེན་པ་ཡིས། །འགྲོ་བ་དུ་མ་གྲོལ་བྱས་ཏེ། །སྤྱན་རས་གཟིགས་དབང་སྤྱན་
དྲངས་ནས། །རྒྱ་གར་ལྷོ་ཕྱོགས་མཁའ་སྤྱོད་བཀོད། །རྣལ་འབྱོར་དབང་ཕྱུག་ཆེན་པོ་ཡིས། །
ལམ་ལོག་ཞུགས་དང་ཐ་མལ་དང༌། །གྲངས་མེད་ཡང་དག་ལམ་ལ་བཀོད། །ཁྱོད་ཀྱི་རྣམ་
འཕྲུལ་དཔག་མི་ནུས། །པཎྜི་ཏ་འགྲོ་བ་འཛིན་པ་ཞེས་པ་སྟེ། ལྔ་པའོ།། །།
-151-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྐྱེ་བ་དེའི་སླད་མ་ལ། རྒྱ་གར་ལྷོ་ཕྱོགས་བྷེ་ཏའི་ཡུལ། རི་བོ་ཙན་དན་ཅན་གྱི་འདབས། དུར་
ཁྲོད་ཆེན་པོ་དགའ་བ་ཞེས་བྱ་བ་ན། མཁའ་འགྲོ་མ་ཉི་མའི་འཁོར་ལོ་ཞེས་བྱ་བ་དང༌། ཇོ་མོ་
སྒྲོལ་མ་འཛོམ་སྟེ་ཁོང་གཉིས་བཀའ་བགྲོས་མཛད་ནས་དགོངས་པ་མགྲིན་གཅིག་ཏུ་བསྡུས་
ཏེ། གྲོང་ཁྱེར་པེ་ཏའི་གླིང་བྱ་བ་ན་ཀན་ཙི་ན་ཀ་ར་ཞེས་བྱ་བའི་ཡུལ་ན། ཡབ་ཤིང་བཟོ་མཁན་
གྱི་རིགས་དང་ལྡན་པ་དྷརྨ་སིད་ཏི། ཞེས་བྱ་བ་བཟོའི་རིག་བྱེད་ལ་ཤིན་ཏུ་མཁས་པ། དབང་པོ་
རྣོ་ཞིང་དུལ་བར་སྤྱོད་པ། ཆོས་ལ་དགའ་ཞིང་ནོར་དང་ལྡན་པ་ཞིག་ཡོད་པ་དང༌། ཡུམ་གཟོ་མོ་
མཚན་དང་ལྡན་པ་གུ་རུ་ཏ་ཞེས་བྱ་བ་འདུས་ནས། ཡབ་ཡུམ་དེ་གཉིས་མཁའ་འགྲོ་མ་དང་ཇོ་
མོ་སྒྲོལ་མས་ཐུགས་ཀྱིས་བཟུང་སྟེ། དབྱིངས་ནས་བྱིན་གྱིས་བརླབས། དབང་བསྐུར་ནས་
སྤྲུལ་པའི་སྐུ་ཞིག་བལྟམས་སུ་བཅུག་གོ། དེ་ཡང་བུ་དེ་སྐྱེས་པའི་དུས་སུ་སྐྱེ་གཟུགས་གཞན་
པས་སུམ་འགྱུར་བས་ཆེ་བ་ཞིག་བྱུང་ངོ་། །ཕ་མ་གཉིས་ཀྱི་དེ་ཉིད་དུ་བྲམ་ཟེ་མཚན་མཁན་ལ་
མཚན་བསྟན། སྒོམ་ཆེན་པ་རྣམས་ལ་བྱིན་རླབས་ཞུས་སོ། །དེའི་དུས་སུ་བྲམ་ཟེ་མཚན་
མཁན་གྱིས་ལོ་ཀ་ནས་ཐ་བྱ་བར་བཏགས་སོ། །བོད་སྐད་དུ་འཇིག་རྟེན་མགོན་པོ་བྱ་བར་
བཏགས་སོ། །སྒོམ་ཆེན་པ་རྣམས་ཀྱིས་སྐྱེ་མཆེད་རགས་པ་ཞེས་བྱ་བར་བཏགས་སོ། །དེའི་
དུས་སུ་བྲམ་ཟེ་མཚན་མཁན་དང་སྒོམ་ཆེན་པ་གཉིས་ཀ་མཐུན་པས། ཁྱེད་ཕ་མ་གཉིས་འདི་
ལ་ཤིང་བཟོ་མ་སློབ་པར་འདི་ལ་ཅི་ནས་ཆོས་སློབས་ཤིག། འདི་པཎྜི་ཏ་ཆེན་པོ་ཞིག་འོང་སྟེ་
གྲུབ་ཐོབ་ཏུ་འགྱུར་སྐད་དོ། །དེ་ལོ་དྲུག་ན་ཆོས་བསླབས་པས་དུས་དེ་ཉིད་དུ་པཎྜི་ཏ་ཆེན་པོར་
འགྱུར་སྐད་དོ། །རིག་པ་མཐའ་དག་ལ་མ་རྨོངས་པར་མཁྱེན་པས། པཎྜི་ཏ་ནོར་བུ་བཟང་པོ་
ཞེས་བྱ་བར་གྲགས་སོ། །དེའི་དུས་སུ་པཎྜི་ཏ་མང་པོའི་དཔོན་ཏུ་གྱུར་ནས་དེ་ཉིད་དུ་གཙུག་
ལག་ཁང་བྷེ་ལའི་ཚལ་ཞེས་བྱ་བ་ལ་སོགས་གཙུག་ལག་ཁང་བརྒྱ་རྩ་བརྒྱད་བཞེངས་སོ། །
དེའི་དུས་སུ་རྒྱ་གར་ལྷོ་ཕྱོགས་ཀྱི་བསྟན་པ་དར་ཞིང་རྒྱས་པར་མཛད་དོ། །
-152-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
དེ་ནས་རེ་ཞིག་ཅིག་ན་བདག་ཉིད་ཆེན་པོ་དེའི་ཡིད་ལ་འདི་ལྟ་བུའི་དྲན་པ་ཞིག་སྐྱེས་པར་གྱུར་
ཏེ། ཀྱེ་མ་བདག་གི་ཡང་དག་པའི་དོན་ཞིག་མ་བསྒོམས་ན་ཚིག་ཙམ་གྱིས་འཁོར་བ་ལས་ཐར་
བར་མི་ནུས་ས